dh-unibe/image-text_koenigsfelden-charters-post-1500 huggingface dataset:
Wir, der schultheiss und raͧt zuͤ Waltzhͤt, tuͤnd kunt allermenglich mit dem brieff, von der stoͤss, zuͤsprùch, vordrung und
anspraͧch wegen, so Achatz Esel, zuͤ den ziten schultheiss ze Waltzhuͤt, gehept hett zuͤ den erwirdigen und geistlichen frowen, ✳
der abtyssen und convent des gotzhus zuͤ Kùnigsfeld, Sant Claren ordens, von der quart wegen, so da gaͧt uss dem nidern zehendn̄,
als er meint, si wer im nit worden, ✳ als im die werden soͤlt. ✳ darumb der vorgenant Achatz Esel fuͤr sich selb ✳ und der from bescheidn̄
Ruͤtschman Landaman, ✳ hofmeister zuͤ Kungisfeld, an statt und innamen der egenanten frowen derselben stoͤss, zuͤsprùch, vordrung
und anspraͧch si hinder ùns komen sind. ✳ also wie wir si nah der meren kuntschafts, so si denn zuͤ beider sidt von erbern lùten dargeben
entscheidint, das si daby beliben und das steͣt halten wellint nu und hienach. ✳ und nah dem und wir die erbern und die eltisten lùt, ✳
den kund darumb was, die si zuͦ beider sidt darzuͤ geben hetten, verhoͤrt haben, ✳ haben wir si nah der meren kuntschaft entscheiden
und entscheident si oͧch mit dem brieff, also das der zehend, der da gehoͤrt zuͤ der Nidern Kilchen darùs, die quart gat, nit furo gaͧn
sol denn an Wessenberg und Uͤli Heinricis mur. und des zem urkùnd haben wir unser statt gemein insigel heissen henken an ✳
disen brieff, geben an samstag ✳ vor sant Vitz tag, nach Crists gepùrt viertzenhundert jar und im achtzehenden jar ꝫcꝭ. ✳
Konigsf. 512
Staatsarchiv
AARGAU
xxiiij
K
S ✳ 19
der quart
t
Nͦ✳ 13 ✳
ist der xxix
diss ist der usspruch brief wie ferr die quart gat